मैंने यह ऐतिहासिक तथा सांस्कृतिक भूमिका इसलिए आपके सामने रखी, ताकि यह स्पष्ट हो जाए कि कश्मीर का भारत के साथ कितना गहरा, गाढ़ा सम्बन्ध है | कश्मीर भारत है और भारत कश्मीर | कश्मीर भारत का सर है, यह कोई काव्यात्मक वाक्य नहीं है, यह सत्य है, यही तथ्य है, भौगौलिक और सामरिक दृष्टि से यही सटीक है | कश्मीर वह कंठ है, जिसमें भगवान् शिव, विष को रोके रख सृष्टि की रक्षा करते हैं, तप करते हैं | यह तप हम सभी को करना है | राजनीति पर पैनी दृष्टि गढ़ाए रखकर तथा गलत बात का विरोध करने के लिए कटिबद्ध रहकर |